**УЛСЫН ИХ ХУРЛЫН 2017 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ,СОЁЛ, ШИНЖЛЭХ УХААНЫ**

**БАЙНГЫН ХОРООНЫ 10 ДУГААР САРЫН 11-НИЙ ӨДРИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***№*** | ***Баримтын агуулга*** | ***Хуудасны тоо*** |
| 1 | Хуралдааны гар тэмдэглэл | 2-4 |
| 2 | Хуралдааны дэлгэрэнгүй тэмдэглэл | 5-11 |
|  | 1.Монгол Улсын Засгийн газрын гишүүн-Боловсрол, соёл, шинжлэх ухаан, спортын сайдыг томилох тухай | 5-6 |
|  | 2.Монгол Улсын Засгийн газрын гишүүн-Хөдөлмөр, нийгмийн хамгааллын сайдыг томилох тухай | 6-7 |
|  | 3.Монгол Улсын Засгийн газрын гишүүн-Эрүүл мэндийн сайдыг томилох тухай | 7-9 |
|  | 4. Ажлын хэсэг байгуулах тухай | 9-11 |

***Монгол Улсын Их Хурлын 2017 оны намрын ээлжит чуулганы***

***Нийгмийн бодлого, боловсрол, соёл, шинжлэх ухааны байнгын***

***хорооны 10 дугаар сарын 17-ны өдөр /Мягмар гараг/-ийн***

***хуралдааны гар тэмдэглэл***

Нийгмийн бодлого, боловсрол, соёл, шинжлэх ухааны байнгын хорооны дарга Л.Энх-Амгалан ирц, хэлэлцэх асуудлын дарааллыг танилцуулж, хуралдааныг даргалав.

Хуралдаанд ирвэл зохих 19 гишүүнээс 15 гишүүн ирж, 78.9 хувийн ирцтэйгээр хуралдаан 12 цаг 52 минутад Төрийн ордны “Их эзэн Чингис хаан” танхимд эхлэв.

*Чөлөөтэй: Я.Санжмятав;*

*Тасалсан: Д.Ганболд, С.Жавхлан, С.Эрдэнэ.*

***Нэг. Монгол Улсын Засгийн газрын гишүүн-Боловсрол, соёл, шинжлэх ухаан, спортын сайдыг томилох тухай***

Хэлэлцэж буй асуудалтай холбогдуулан Монгол Улсын Ерөнхий сайд У.Хүрэлсүх, Монгол Улсын Засгийн газрын Хэрэг эрхлэх газрын Тэргүүн дэд дарга Ш.Солонго, Монгол Улсын Засгийн газрын гишүүн-Боловсрол, соёл, шинжлэх ухаан, спортын сайдад нэр дэвшигч, Улсын Их Хурлын гишүүн Ц.Цогзолмаа оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн, зөвлөх Р.Болормаа, референт, Б.Мажигсүрэн нар байлцав.

Монгол Улсын Засгийн газрын гишүүн-Боловсрол, соёл, шинжлэх ухаан, спортын сайдыг томилуулах тухай саналыг Монгол Улсын Ерөнхий сайд У.Хүрэлсүх танилцуулав.

Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Л.Энх-Амгалан:**-Монгол Улсын Засгийн газрын гишүүн-Боловсрол, соёл, шинжлэх ухаан, спортын сайдад Цэдэнбалын Цогзолмаагийн нэрийг дэвшүүлэх саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 0

Бүгд: 10

100 хувийн саналаар дэмжигдлээ.

**Байнгын хорооноос гарах санал, дүгнэлтийг**Улсын Их Хурлын гишүүн Ё.БаатарбилэгУлсын Их Хурлын чуулганы нэгдсэн хуралдаанд танилцуулахаар тогтов.

***Хоёр. Монгол Улсын Засгийн газрын гишүүн-Хөдөлмөр, нийгмийн хамгааллын сайдыг томилох тухай***

Хэлэлцэж буй асуудалтай холбогдуулан Монгол Улсын Ерөнхий сайд У.Хүрэлсүх, Монгол Улсын Засгийн газрын Хэрэг эрхлэх газрын Тэргүүн дэд дарга Ш.Солонго, Монгол Улсын Засгийн газрын гишүүн-Хөдөлмөр, нийгмийн хамгааллын сайдад нэр дэвшигч С.Чинзориг нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн, зөвлөх Г.Баяртуяа, референт, Б.Мажигсүрэн нар байлцав.

Монгол Улсын Засгийн газрын гишүүн, Хөдөлмөр, нийгмийн хамгааллын сайдыг томилуулах тухай саналыг Монгол Улсын Ерөнхий сайд У.Хүрэлсүх танилцуулав.

Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Л.Энх-Амгалан:**-Монгол Улсын Засгийн газрын гишүүн-Хөдөлмөр, нийгмийн хамгааллын сайдад Содномын Чинзоригийн нэрийг дэвшүүлэх саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 0

Бүгд: 11

100 хувийн саналаар дэмжигдлээ.

**Байнгын хорооноос гарах санал, дүгнэлтийг**Улсын Их Хурлын гишүүн М.БилэгтУлсын Их Хурлын чуулганы нэгдсэн хуралдаанд танилцуулахаар тогтов.

***Гурав. Монгол Улсын Засгийн газрын гишүүн-Эрүүл мэндийн сайдыг томилох тухай***

Хэлэлцэж буй асуудалтай холбогдуулан Хэлэлцэж буй асуудалтай холбогдуулан Монгол Улсын Ерөнхий сайд У.Хүрэлсүх, Монгол Улсын Засгийн газрын Хэрэг эрхлэх газрын Тэргүүн дэд дарга Ш.Солонго, Монгол Улсын Засгийн газрын гишүүн-Эрүүл мэндийн сайдад нэр дэвшигч Д.Сарангэрэл нар оролцов.

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн, зөвлөх Ж.Чимгээ, референт, Б.Мажигсүрэн нар байлцав.

Монгол Улсын Засгийн газрын гишүүн-Эрүүл мэндийн сайдыг томилуулах тухай саналыг Монгол Улсын Ерөнхий сайд У.Хүрэлсүх танилцуулав.

Танилцуулгатай холбогдуулан Улсын Их Хурлын гишүүн М.Билэгт үг хэлэв.

**Л.Энх-Амгалан:** -Монгол Улсын Засгийн газрын гишүүн-Эрүүл мэндийн сайдад Даваажанцангийн Сарангэрэлийн нэрийг дэвшүүлэх саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

100 хувийн саналаар дэмжигдлээ.

**Байнгын хорооноос гарах санал, дүгнэлтийг**Улсын Их Хурлын гишүүн М.ОюунчимэгУлсын Их Хурлын чуулганы нэгдсэн хуралдаанд танилцуулахаар тогтов.

“Монгол Улсын Засгийн газрын зарим гишүүдийг үүрэгт ажлаас нь чөлөөлөх тухай” Улсын Их Хурлын тогтоолын төслийг Төрийн байгуулалтын байнгын хороонд хүргүүлэхээр тогтов.

*Уг асуудлыг 13 цаг 05 минутад хэлэлцэж дуусав.*

***Дөрөв. Ажлын хэсэг байгуулах тухай***

Хуралдаанд Нийгмийн бодлого, боловсрол, соёл, шинжлэх ухааны байнгын хорооны ажлын албаны ахлах зөвлөх Л.Лхагвасүрэн, зөвлөх Г.Баяртуяа, референт, Б.Мажигсүрэн нар байлцав.

Байнгын хорооны дарга Л.Энх-Амгалан Улсын Их Хурлын гишүүн Б.Саранчимэгээс Улсын Их Хурлын тухай хуулийн 19 дүгээр зүйлийн 19.2.28 дахь заалт, 33 дугаар зүйлийн 3.3.11 дэх хэсэгт заасны дагуу Хүүхдийн эрхийн тухай, Хүүхэд хамгааллын тухай, Гэр бүлийн хүчирхийлэлтэй тэмцэх тухай, Гэмт хэргээс урьдчилан сэргийлэх тухай хуулиуд болон бусад хуулиудын хэрэгжилтийг ханган хянан шалгах санал, дүгнэлт боловсруулах үүрэг бүхий Хууль зүйн болон Нийгмийн бодлого, боловсрол, соёл, шинжлэх ухааны байнгын хорооны хамтарсан ажлын хэсэг байгуулах тухай хүсэлт ирүүлснийг танилцуулав.

Улсын Их Хурлын гишүүн Д.Сарангэрэл, Ц.Цогзолмаа, Б.Саранчимэг нар үг хэлэв.

**Л.Энх-Амгалан:**-Ажлын хэсгийн ахлагчаар Улсын Их Хурлын гишүүн Б.Саранчимэгийг томилъё гэсэн саналаар санал хураалт явуулъя.

Зөвшөөрсөн: 14

Татгалзсан: 0

Бүгд: 14

100 хувийн саналаар дэмжигдлээ.

Ажлын хэсгийн ахлагчаар Улсын Их Хурлын гишүүн Б.Саранчимэгийг, гишүүдэд Улсын Их Хурлын эмэгтэй гишүүд болон Хүний эрхийн дэд хорооны гишүүд орж ажиллахаар тогтов.

***Хуралдаан 20 минут үргэлжилж 13 цаг 12 минутад өндөрлөв.***

***Тэмдэглэлтэй танилцсан:***

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ

БАЙНГЫН ХОРООНЫ ДАРГА Л.ЭНХ-АМГАЛАН

***Тэмдэглэл хөтөлсөн:***

ПРОТОКОЛЫН АЛБАНЫ

ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2017 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ УХААНЫ БАЙНГЫН ХОРООНЫ 10 ДУГААР САРЫН 17-НЫ ӨДӨР**

**/МЯГМАР ГАРАГ/-ИЙН ХУРАЛДААНЫ ГАР ТЭМДЭГЛЭЛ**

**Л.Энх-Амгалан:**-Энэ өдрийн амар амгаланг айлтгая. Байнгын хорооны гишүүдийн ирвэл зохих 19 гишүүнээс 10 гишүүн хүрэлцэн ирж 52.6 хувьтай ирц бүрдсэн тул өнөөдрийн Байнгын хорооны хуралдааныг нээснийг мэдэгдье.

Өнөөдөр Байнгын хорооны хуралдаанаар хэлэлцэх 4 асуудал байгаа.

1.Монгол Улсын Засгийн газрын гишүүн Боловсрол, соёл, шинжлэх ухаан, спортын сайдыг томилох.

2.Монгол Улсын Засгийн газрын гишүүн, Хөдөлмөр нийгмийн хамгааллын сайдыг томилох.

3.Монгол Улсын Засгийн газрын гишүүн, Эрүүл мэндийн сайдыг томилох тухай асуудал.

4.Ажлын хэсэг байгуулах тухай гэсэн дөрвөн асуудал байна. Хэлэлцэх асуудал дээр өөр санатай гишүүд байна уу. Алга байна.

Хэлэлцэх асуудалдаа оръё.

1.Монгол Улсын Засгийн газрын гишүүн Боловсрол, соёл, шинжлэх ухаан, спортын сайдыг томилох тухай саналыг Монгол Улсын Ерөнхий сайд Хүрэлсүх танилцуулна.

**У.Хүрэлсүх:**  -Улсын Их Хурлын эрхэм гишүүд ээ,

Та бүхний энэ өдрийн амар амгаланг айлтгая. Монгол Улсын Үндсэн хуулийн 39 дүгээр зүйлийн 2 дахь хэсэг Засгийн газрын тухай хуулийн 23 дугаар зүйлийн 1 хэсгийн 1-д заасны дагуу Монгол Улсын Ерөнхий сайд миний бие Засгийн газрын гишүүдийг томилох тухай саналаа Ерөнхийлөгчтэй зөвшилцсөний үндсэн дээр Содномын Чинзоригийг Засгийн газрын гишүүн, Хөдөлмөр, нийгмийн хамгааллын сайдад, Цэдэнбалын Цогзолмааг Засгийн газрын гишүүн, Боловсрол, соёл шинжлэх ухаан, спортын сайдад, Даваажанцангийн Сарангэрэлийг Засгийн газрын гишүүн Эрүүл мэндийн сайдад тус тус нэр дэвшүүлэн та бүхэнд танилцуулж байна.

Цэдэнбалын Цогзолмааг Засгийн газрын гишүүн, Болвсрол, соёл, шинжлэх ухаан, спортын сайдаар томилуулах саналыг оруулж байна. Цогзолмаа нь 1992 онд ЗХУ-ын Эрхүү хотын УБИС-ыг, 2004 онд Удирдлагын академийг, 2009 онд Тагнуулын академийг тус тус төгссөн. Багш, түүхч, эрх зүйч мэргэжилтэй.

Ц.Цогзолмаа нь 1992 оноос эхлэн Ховд аймгийн Монгол Улсын Их Сургуулийн салбар мөн аймгийн Засаг даргын Тамгын газар, ИТХ, Хүүхдийн төв, Эмэгтэйчүүдийн зөвлөл Монголын скаутын холбоо, Монголын хүүхдийн найрамдал төв, Нийслэлийн ардчилсан социалист залуучуудын холбоо, Нийслэлийн хүүхэд залуучуудын Хөгжлийн газарт ажиллаж байсан бөгөөд Сүхбаатар дүүргийн Засаг дарга, Нийслэлийн Засаг даргын нийгмийн хөгжлийн асуудал эрхэлсэн орлогч, Нийгмийн ардчилал Монголын эмэгтэйчүүдийн холбооны Ерөнхийлөгч зэрэг албан тушаал эрхэлж байсан болно.

2016 оноос Улсын Их Хурлын гишүүнээр сонгогдон ажиллаж байна. Хэлэлцэн шийдвэрлэж өгөхийг хүсье. Баярлалаа.

**Л.Энх-Амгалан:**  -Ерөнхий сайдад баярлалаа. Нэр дэвшигчийн танилцуулга тараагдсан байгаа. Нэр дэвшигчтэй холбогдуулан асуух асуулттай гишүүд байна уу. Алга байна. Үг хэлэх гишүүд байна уу.

Улсын Их Хурлын гишүүн Цогзолмааг Монгол Улсын Засгийн газрын гишүүн, Боловсрол, соёл, шинжлэх ухаан, спортын сайдаар томилуулах саналыг дэмжье гэсэн томьёоллоор санал хураалт явуулъя. Санал хураалт. 10 гишүүн оролцож, 100 хувийн саналаар Монгол Улсын Их Хурлын гишүүн Цэдэнбалын Цогзолмааг Монгол Улсын Засгийн газрын гишүүн Боловсрол, соёл, шинжлэх ухаан, спортын сайдаар томилохыг Байнгын хорооны хуралдаанд оролцсон гишүүд 100 хувийн саналаар дэмжлээ.

Байнгын хорооны санал, дүгнэлтийг унших гишүүнээр Улсын Их Хурлын гишүүн Ё.Баатарбилэгийг томилъё.

**2.Монгол Улсын Засгийн газрын гишүүн, Хөдөлмөр нийгмийн хамгааллын сайдыг томилох тухай саналыг Монгол Улсын Ерөнхий сайд Хүрэлсүх танилцуулна.**

Цогзолмаа сайдад амжилт хүсээд баяр хүргэе.

2.Монгол Улсын Засгийн газрын гишүүн, Хөдөлмөр нийгмийн хамгааллын сайдыг томилох.

**У.Хүрэлсүх:**  -Содномын Чинзоригийг Засгийн газрын гишүүн Хөдөлмөр, нийгмийн хамгааллын сайдаар томилуулахаар санал болгож байна. С.Чинзориг нь 1986 онд Монгол Улсын Их Сургуулийг төгссөн. Төлөвлөгч, эдийн засагч мэргэжилтэй.

С.Чинзориг нь 1986 оноос эхлэн Өвөрхангай аймгийн Ардын депутатуудын хорооны гүйцэтгэх захиргаа, төлөвлөгөө эдийн засгийн хороонд ажиллаж байсан бөгөөд Өвөрхангай аймгийн Засаг даргын орлогч мөн ИТХ-ын дарга, Нийгмийн хамгаалал, хөдөмөрийн дэд сайд, Ерөнхийлөгчийн Тамгын газрын дэд дарга, Ерөнхий сайдын нийгмийн бодлогын зөвлөх, МАН-ын газрын дарга, Хөдөлмөрийн сайд зэрэг төрийн болон Улс төрийн хариуцлагатай албан тушаалыг хашиж байсан хүн байна.

2016 оноос Улсын Их Хурлын гишүүнээр сонгогдон ажиллаж байна.

Хэлэлцэн шийдвэрлэж өгнө үү.

**Л.Энх-Амгалан:**  -Монгол Улсын Ерөнхий сайд Хүрэлсүхэд баярлалаа. Нэр дэвшичгтэй холбогдуулан асуулт асуух гишүүд байна уу. Алга байна. Монгол Улсын Их Хурлын гишүүн С.Чинзоригийг Монгол Улсын Засгийн газрын гишүүн, Хөдөлмөр, нийгмийн хамгааллын сайдаар дэмжүүлэх саналаар санал хураалт явуулъя.

Санал хураалт. Монгол Улсын Их Хурлын гишүүн Содномын Чинзоригийг Хөдөлмөр нийгмийн хамгааллын сайдаар томилуулах саналыг гишүүдийн 100 хувийн саналаар дэмжлээ.

Хөдөлмөр нийгмийн хамгааллын сайдаар томилогдсон Чинзориг гишүүндээ баяр хүргэж ажлын өндөр амжилт хүсэн ерөөе.

**Гуравдугаар асуудал. Монгол Улсын Засгийн газрын гишүүн, Эрүүл мэндийн сайдыг томилох тухай асуудлыг Монгол Улсын Ерөнхий сайд Хүрэлсүх танилцуулна.**

**У.Хүрэлсүх:**  -Даваажанцангийн Сарангэрэлийг Засгийн газрын гишүүн, Эрүүл мэндийн сайдаар томилуулахаар санал болгож байна. Сарангэрэл 1983 онд ЗХУ-ын Омск хотын технологийн техникумыг, 1990 онд Ростов хотын Их Сургуулийг, 2005 онд Москвагийн Их сургуулийг тус тус төгссөн. Фото зурагчин, сэтгүүлч мэргэжилтэй.

Д.Сарангэрэл нь Монголын үндэсний телевизээс ажлын гараагаа эхэлж сурвалжлагч, ММ Агентлагийн ерөнхий захирал, ТВ-5 телевизийн ерөнхий захирал, Монголын сэтгүүлчдийн нийгэмлэгийн ерөнхийлөгч, МАН-ын нарийн бичгийн даргаар ажиллаж байсан бөгөөд 2012 оноос хойш Улсын Их Хурлын гишүүнээр сонгогдон ажиллаж байна.

Тэрээр Улсын Их Хурлын гишүүнээр ажиллаж байх хугацаандаа Нийгмийн бодлогын байнгын хороонд эрүүл мэндийн хууль эрх зүйн орчныг боловсронгуй болгох чиглэлээр идэвх зүтгэлтэй ажилласан байна. Тухайлбал эрүүл мэндийн талаар төрөөс баримтлах бодлогын баримт бичиг, Эм эмнэлгийн хэрэгслийн тухай хуулийн төслийн ажлын хэсгийн ахлагчаар, Эмнэлгийн тусламж үйлчилгээний тухай, Эрүүл мэндийн даатгалын тухай хуулийн төслийн ажлын хэсэгт орж ажиллан хуулиудын төслийг Улсын Их Хурлаар батлуулахад идэвхтэй оролцсон байна.

Миний бие Засгийн газрын гишүүнд нэр дэвшүүлэхдээ тухайн хүний мэдлэг, мэргэжил, ажлын туршлагаас гадна түүний улс төрийн хараа, шударга бүтээлч чанар удирдан зохион байгуулах авъяасыг үндсэлсэн болно. Нэр дэвшигчийг хэлэлцэн шийдвэрлэж өгнө үү. Баярлалаа.

**Л.Энх-Амгалан:**  -Ерөнхий сайдад баярлалаа.

Монгол Улсын Засгийн газрын гишүүн, Эрүүл мэндийн сайдын танилцуулга болон нэр дэвшигчтэй холбогдуулан асуулт асууж, үг хэлэх гишүүд байна уу. Алга байна. Аан за Билэгт гишүүн.

**М.Билэгт:**  -Өнөөдөр Засгийн гзарын гишүүдийг томилох энэ санал дотор манай Боловсролын салбар эрүүл мэндийн салбарыг удирдах яамны сайдуудыг Улсын Их Хурлын гишүүдээс оруулж ирж байгаа нь надад талархууштай санагдаж байна. Яагаад гэвэл өнөөдөр сүүлийн 20 шахам жил чиг үүргийн гээд 5 яам Улсын Их Хурлын гишүүд томилогддог. Харин Боловсролын салбар, Эрүүл мэндийн салбар гээд энэ хэдэн салбар иргэд хамгийн хэрэгтэй байгаа энэ салбар дээр дандаа их хурлын биш сайдууд томилогдсоноос болоод ерөнхийдөө бол шийдвэр гаргах түвшинд асуудал дутагдалтай байдаг.

Тэгэхээр зэрэг өнөөдөр энэ Улсын Их Хурлын гишүүн тэр тусмаа эмэгтэй сайдууд эрүүл мэнд, боловсролын салбарт орж ирж байгаад талархаж байгаа юм. Ер нь бол сонгогч олны бидэнд тавьж байгаа ихэнх саналууд нь бол эрүүл мэндийн асуудал байдаг. Арга ч үгүй юм. Бидний өвөг дээдэс маань өргүй бол баян, өвчингүй бол жаргал гэсэн үнэт зүйлтэй ард түмэн. Тэгэхээр өнөөдөр орчин үед дэлхий дахинд ч ялгаагүй, эрүүл мэнд, боловсрол сэтгэл ханамжтай амьдрал буюу хүний хөгжлийг дэмжих нь аливаа улс орон цаашлаад дэлхийн хөгжлийн гол стратеги болгон тогтвортой хуулийн бодлого баталж хэрэгжүүлж байгаа.

Тэгэхээр эрүүл мэндийн салбар бол сүүлийн 20-иод жилд бол үнэхээрийн бас энэ иргэдийн хэлээд байгаатай санал нийлэхээс аргагүй байдалд хүрсэн. Яагаад гэвэл тэр дундаа одоо орлого багатай зорилтот бүлгийн иргэдэд эмнэлгийн үйлчилгээ одоо анхан шатны тэр оношилгоо үнэхээрийн учир дутагдалтай болсон.

Тэгэхээр манай Сарангэрэл гишүүн энэ дээр анхаарч хууль, эрх зүйн орчныг нь энэ хэмжээнд өөрчилж сайжруулах юман дээр мэдээж дорвитой ажиллах байх гэж найдаж байна. Жишээ нь Куб улс эдийн засгийн хувьд сайн биш ч гэлээ гэсэн ард иргэдийнхээ эрүүл мэндийг хамгаалахад төрийн цэгцтэй бодлогыг нэн тэргүүнд авч үздэгийн үр дүнд олон улсын хэмжээнд хүлээн зөвшөөрөгдсөн хэмжээнд эрүүл мэндийн салбар нь байдаг гэж хэвлэл мэдээлэлд байнга ийм мэдээлэл явж байдаг.

Тэгтэл манай орон болохоор зэрэг сүүлийн зах зээлд шилжсэн 20-иод жилд худалдаа үйлчилгээ буюу зочид буудал зэрэг энэ салбар нь олон улсын хөгжингүй орны хэмжээнд тийм сайн хөгжөөд олон улсын хөгжингүй орны хэмжээнд очсон. Гэтэл эрүүл мэндийн салбар нь бүр өмнөх одоо далан хэдэн жилд байснаасаа доошоо ороод байгаа ийм салбар болоод байгаа. Тэгэхээр зэрэг эрүүл мэндийн салбарыг шийдвэр гаргах түвшинд дорвитой ажиллах хэмжээний ийм удирдагч Их Хурлын гишүүн хүн томилогдож байгаад их талархаж байгаагаа илэрхийлье.

**Л.Энх-Амгалан:**  -Билэгт гишүүн үг хэллээ. Монгол Улсын Их Хурлын гишүүн Сарангэрэлийг Монгол Улсын Засгийн газрын гишүүн, Эрүүл мэндийн сайдаар томилуулах саналыг дэмжье гэсэн томьёоллоор санал хураалт явуулъя.

Санал хураалт. Монгол Улсын Их Хурлын гишүүн Даваажанцангийн Сарангэрэлийг Монгол Улсын Засгийн газрын гишүүн, Эрүүл мэндийн сайдаар томилохыг Байнгын хорооны хуралдаанд оролцсон гишүүдийн 100 хувийн саналаар дэмжлээ.

Монгол Улсын Засгийн газрын гишүүн Эрүүл мэндийн сайдаар томилогдсон Сарангэрэл танд ажлын өндөр амжилт хүсэн ерөөе.

Санал, дүгнэлт унших гишүүнээр Улсын Их Хурлын гишүүн Оюунчимэгийг томилъё.

Хөдөлмөрийн сайдын дүгнэлтийг Улсын Их Хурлын гишүүн Билэгт гишүүнээр уншуулъя.

Улсын Их Хурлын чуулганы хуралдааны дэгийн тухай хуулийн 37 дугаар зүйлийн 37.7 дахь хэсэгт заасныг батлагдах 1 дүгээр тогтоолын төслийг Төрийн байгуулалтын байнгын хороо нэгтгэн боловсруулж нэгдсэн хуралдаанд танилцуулна.

Дээрх саналууд дэмжсэнтэй холбогдуулан Гэлэгпилийн Чулуунбаатарыг Монгол Улсын Засгийн газрын гишүүн Болосрол, соёл шинжлэх ухаан, спортын сайдын үүрэгт ажлаас, Нямтайширын Номтойбаярыг Монгол Улсын Засгийн газрын гишүүн Хөдөлмөр, нийгмийн хамгааллын үүрэгт ажлаас, Аюушын Цогцэцэгийг Монгол Улсын Засгийн газрын гишүүн Эрүүл мэндийн сайдын үүрэгт ажлаас чөлөөлөх тухай Улсын Их Хурлын тогтоолын төслийг Монгол Улсын Үндсэн хуулийн 25 дугаар зүйлийн 1 дэх хэсгийн 6 дахь заалт Монгол Улсын Засгийн газрын тухай хуулийн 21 дүгээр зүйлийн 1 дэх хэсгийг боловсруулж Монгол Улсын Засгийн газрын зарим гишүүдийг үүрэгт ажлаас нь чөлөөлөх тухай Улсын Их Хурлын тогтоолын төслийг оруулахаар тогтсон болно.

Засгийн газрын зарим гишүүдийг үүрэгт ажлаас нь чөлөөлөх тухай тогтоолын төслийг Төрийн байгуулалтын байнгын хороо нэгтгэн боловсруулж нэгдсэн хуралдаанд оруулна.

***Ингээд дараагийн асуудалд оръё.***

Дөрөвдүгээр асуудал бол Улсын Их Хурлын гишүүн Саранчимэг гишүүн Хууль зүйн байнгын хорооны дарга Раднаасэд, Нийгмийн бодлого, боловсрол, соёл, шинжлэх ухааны байнгын хорооны дарга Энх-Амгалан нарт бас ийм хүсэлт гаргасан. Энэ ямар хүсэлт гаргасан бэ гэхээр хамтарсан ажлын хэсэг байгуулаач гэж. Ингээд Монгол Улсад жилд 288 насанд хүрээгүй хүүхэд бэлгийн хүчирхийлэлд өртөж байна гэсэн судалгаа гарсан байгаа.

Сүүлийн үед бага болон өсвөр насны охид хэрцгийгээр хүчирхийлүүлсэн хэргүүд гарч олон нийтийг тэр дундаа эхчүүд эмэгтэйчүүдийг хамгаалах гэмт хэргээс урьдчилан сэргийлэх хүчирхийлэлтэй тэмцэх хууль тогтоомжийн хэрэгжилтийг ханган ажиллуулдаг байгууллагуудын үйл ажллагааг хангалтгүй байгааг харуулсан байна гэж манай Саранчимэг гишүүн маань үзэж байгаа юм байна. Иймд Улсын Их Хурлын тухай хуулийн 19 дүгээр зүйлийн 19.2.28 дахь заалт, 33 дугаар зүйлийн 3.3.11 дэх хэсэгт заасны дагуу Хүүхдийн эрхийн тухай, Хүүхэд хамгааллын тухай, Гэр бүл хүчирхийлэлтэй тэмцэх тухай, Гэмт хэргээс урьдчилан сэргийлэх тухай хуулиуд болон бусад хуулиудын хэрэгжилтийг ханган хянан шалгах санал, дүгнэлт боловсруулах үүрэг бүхий Хууль зүй, Нийгмийн бодлого, боловсрол, соёл, шинжлэх ухааны хамтарсан ажлын хэсэг байгуулах тухай энэ саналыг хүргүүлж байна. Энэ дээрх саналыг яаралтай хүлээж авч шийдвэрлэж өгнө үү гэсэн ийм хүсэлт гаргасан байна. Энэ хүсэлтийг хүлээж аваад Раднаасэд даргатай бас ярьж байгаа. Тэгээд Раднаасэд даргатай хамтраад 2 Байнгын хороо эхний ээлжинд хуралдаад өнөөдрийн энэ үүссэн нөхцөл байдал хуулийн хэрэгжилттэй холбоотой хаалттай мэдээлэл сонсъё.

Хаалттай мэдээллийг сонсоод энэ Үндсэн дээр ажлын хэсэг хоёр Байнгын хорооны хамтарсан ажлын хэсэг байгуулъя гэдэг ийм саналтай байгаа гэдгийг хэлье гэж бодож байна.

Өнөөдөр ажлын хэсэг байгуулах биш за үүнтэй холбогдуулаад үг хэлэх саналтай гишүүдийн нэрсийг авъя.

Цогзолмаа сайдаар тасаллаа. Сарангэрэл гишүүн.

**Д.Сарангэрэл:**  -Саранчимэг гишүүн маань бас зөв зүйтэй санал гаргаж байна. Сая бол Хүний эрхийн дэд хороо Цогтбаатар даргаар ахлуулсан Хүний эрхийн дэд хороо яг энэ асуудлаар Энх-Амгалан дарга аа мэдээлэл аваад хүний эрхийн комисс цагдаагийн байгууллага гээд энэ чиглэлээр ажиллаж байгаа бүх хүмүүсээс яг одоо ингээд мэдээлэл аваад Улсын Их Хурлын гишүүд тэр дундаа эмэгтэй гишүүдийг уриад одоо ингээд нээлттэй хэлэлцүүлэг хийж байна л даа. Яг л давхардсан юм яваад ижил болох гээд байна. Нөгөө улсуудыг дахиа дуудаад ярина гэсэн үг. Дахиад сонсоно гэвэл би ажлын хэсэг байгуулахад эсэргүүцэх юм алга. Гэхдээ яг одоо процесс явж байна.

**Л.Энх-Амгалан:**  -Ойлголоо Цогзолмаа сайд.

**Ц.Цогзомаа:**  -Ер нь Нийгмийн бодлогын байнгын хороо маань эмэгтэй гишүүдийн дийлэнх нь байж байгаа. Тэгэхээр сая Сарангэрэл гишүүний хэлснээр хүний эрхийн дэд хороо маань маш өргөн бүрэлдэхүүнтэй өргөтгөсөн байдлаар ажлын хэсэг байгуулаад 16 дахь илтгэлийг сонсоод яг үүнтэй холбогдуулаад кейсүүд дээр нэлээд өргөн бүрэлдэхүүнтэй ярилцлага хийж байгаа юм. Яг үйл ажллагааны нөгөө давхцал явж байгаа учраас ер нь Улсын Их Хурлын эмэгтэй гишүүд маань бүрэн бүрэлдэхүүнээр энэ асуудал дээр ороод ингээд ажилллах нь илүү үр дүнтэй байх гэсэн ийм саналыг хэлж байна.

**Л.Энх-Амгалан:**  -Саранчимэг гишүүн.

**Б.Саранчимэг:**  -Баярлалаа. Тэгэхээр би бас сая Хүний эрхийн дэд хорооны хурлаас бас ирлээ. Тэгэхээр энэ саналаа тэгэхээр хүргүүлсэн байгаа. Тэгэхээр өнөөдөр бол гэр бүлийн хүчирхийлэл тэр дундаа бэлгийн хүчирхийлэл гэдэг бол үнэхээр бас нийгмийг дагуулсан ийм том эмзэг асуудал болоод байгаа. Жилд 288 насанд хүрээгүй хүүхдүүд энэ хүчирхийлэлд өртөж байна. Тэгэхээр түрүү жилийнхээс энэ жилийн одоо тэр тооцоо судалгаагаар харахад 23.6 хувь өссөн байна. Тэгэхээр энийг бол бид нар яах аргагүй ялангуяа бас эмэгтэй гишүүд маань энэ дээр илүү их анхаарч байгаад бас талархаж байна. Тэгээд хамгийн гол зүйл бол өнөөдөр бид нар маш олон хуулиуд хэрэгжээд явж байгаа Хүүхдийн хамгааллын тухай хууль, Хүүхдийн эрхийг хамгаалах тухай хууль, Гэр бүлийн хүчирхийлэлтэй тэмцэх тухай хууль, Эрүүгийн хууль гээд маш олон хуулиуд ингээд хэрэгжээд явж байгаа тэгээд энэ хууль маань бас зарим нь бас жил гаруй хэрэгжээд явж байгаатай холбогдуулаад өнөөдөр Хууль зүйн байнгын хороо болоод Нийгмийн бодлого, боловсрол, соёл, шинжлэх ухааны байнгын хороотой хамтраад эндээсээ ажлын хэсэг гаргаад Улсын Их Хурлын гишүүд маань энэ дотроо ороод Хүний эрхийн дэд хорооныхон бол оролцоод явах боломжтой байгаа учраас нэгэнт энд ингээд Байнгын хорооныхоо Улсын Их Хурлын гишүүний бүрэн эрхийнхээ хүрээнд бас ажлын хэсэг гаргахыг одоо хүсэж байна.

Тэгэхээр энэ дээр бас Энх-Амгалан дарга маань бас нийгмийн бодлогын байнгын хороонд ингээд яг хүсэлтээ өгөхөд үнэхээр сайхан дэмжээд цаашдаа бас өнөөдрийн яаралтай энэ Байнгын хороонд оролцуулж байгааг бол бас онцолж хэлэхийг хүсэж байна. Тэгэхээр энэ дээр бол хамтраад ажиллъя гэсэн гишүүд маань байна. Эмэгтэй гишүүд маань орно. Тэгээд Хүний эрхийн дэд хорооны гишүүд ороод ингээд хамтраад ажлын хэсгээ байгуулаад явъя.

**Л.Энх-Амгалан:**  -Дэгийн тухай хуулийг харахаар Улсын Их Хурлын дэд хороо чинь Улсын Их Хурлын бүтцийн байгууллага. Тэгээд энэ дээр Дэд хороон дээр сонссон мэдээлэл тэгээд авч хэрэгжүүлж байгаа арга хэмжээнүүдээ Байнгын хороон дээр мэдээлэх ёстой юм байна. Тэгэхээр энэ дэд хороо хуралдаад өнөөдрийн хэлэлцүүлгийг хийгээд эндээс гарсан мэдүүлгээ дэд хорооны даргыг манай Байнгын хороон дээр мэдэээлэл хийгээч гэж хүсэж байна. Тэгээд бид нар мэдээллийг нь ирэх долоо хоногт сонсоод тэгэхдээ өнөөдөр манай Байнгын хорооноос ямар ч байсан Хууль зүйн байнгын хороон дээр ажлын хэсэг байгуулъя гэсэн саналаа цөмөөрөө явуулъя.

Тэгэхээр Саранчимэг гишүүнээр ахлуулаад ийм ажлын хэсэг байгуулах саналтай байна гэдгээ дэмжээд энэ саналаа явуулъя тэгэх үү. Баярлалаа. Тэгвэл ажлын хэсгийг Саранчимэг гишүүнээр ахлуулъя гэдгээр санал хураая тэгэх үү. 14 гишүүн оролцож, 14 гишүүн дэмжлээ. Ингээд Саранчимэг гишүүнийг ажлын хэсгийн ахлагчаар ахлуулъя гэсэн энэ хүсэлтээ Хууль зүйн байнгын хороонд явуулъя. Ирэх долоо хоногт манай Байнгын хороон дээр саяын Дэд хороон дээр сонссон энэ тайлангаа Цогтбаатар гишүүнийг бас нэг сонсгооч гэдэг хүсэлтээ явуулъя.

Баярлалаа өнөөдрийн хэлэлцэх асуудал дууслаа гишүүдэд баярлалаа.

**Дууны бичлэгээс буулгасан:**

ПРОТОКОЛЫН АЛБАНЫ

ШИНЖЭЭЧ П.МЯДАГМАА